SA Express weer terug in die lug | Maroela Media
SA Express weer terug in die lug
SA Express het bevestig hy het Vrydagmiddag sy vlugte hervat nadat ŉ dispuut oor die nie-betaling van lughawetariewe aan die Lughawemaatskappy van Suid-Afrika (Acsa) daartoe gelei het dat sy vlugte sedert Woensdagoggend nie kon opstyg nie.
Die lugredery het in ŉ verklaring gesê die eerste vlug het gister om 14:40 na Lubumbashi opgestyg, gevolg deur ŉ vlug na Bloemfontein.
“Die SA Express-personeel by die lughawens sal voortgaan om hulp aan ons passasiers te bied. SA Express vra om verskoning vir enige ongerief wat hierdie saak aan al sy passasiers veroorsaak het,” lui die verklaring.
Maroela Media het vroeër berig Acsa het SA Express se vlug na en van sy lughawens in Suid-Afrika opgeskort omdat die redery vir ŉ tydperk nie lughawetariewe betaal het nie.
Acsa het gesê dat vertroulikheid hom verhoed om bekend te maak presies hoeveel SA Express hom skuld, maar dat sy bestuurders al vir etlike maande met bestuurders van die lugredery vergader om die uitstaande betaling vir passasierskoste, landing- en parkeergeld te vereffen.
Volgens berigte is SA Express toestemming gegee om sy vlugte te hervat nadat die maatskappy ŉ gedeelte van sy skuld vereffen het, en ŉ ooreenkoms oor die betaling van die oorblywende skuld aangegaan is.
Man steeds kritiek na bom in motor ontplof
Baba sterf wat in hospitaalverwarmer brand
Ja ja ja ten koste van ons sotlike(sic) belasting betaalers
En wat van die ongerief wat julle aan die belastingbetaler veroorsaak?
Kry ons nie ook ‘n om verskoning?
Dit is baie slegte nuus !
Dit klink nie goed nie. Iewers gaan bespaar word om skuld te delg en dit gaan wees by die toets en onderhoud van die vliegtuie.
Ja ek is een van verloorders met hulle gemors ek sit nou al van Dinsdag en wag vir my bagasie hie in Lubumbashi en al wat hulle se is sorrie.
Ja dit is regtig Banana Air Ways